Claiborne Pell

Claiborne de Borda PELL (n. la 22-an de novembro 1918 en Novjorko - m. la 1-an de januaro 2009 en Newport, Rod-Insulo) estis usona (demokrata) politikisto, kiu reprezentis la subŝtaton Rod-Insulo en la Usona Senato, de 1961 ĝis 1997. Li estis Prezidanto de la Senata Komitato pri Eksterlandaj Rilatoj de 1987 ĝis 1995.William H. Honan, New York Times, Claiborne Pell, Ex-Senator, Dies at 90, January 1, 2009.

 Kariero 
Li studis historion ĉe Universitato Princeton kaj Universitato Kolumbio, kaj servis en la Marborda Gvardio kaj Marborda Gvardia Rezervo de Usono. De 1945 ĝis 1952, li laboris en la Usona Eksterlanda Servo, servante en Ĉeĥoslovakio, Italio kaj Vaŝingtono.

En 1960, Pell kandidatiĝis por la posteno de Usona Senatano de Rod-Insulo por sukcedi Theodore F. Green, kiu emeritiĝis post 24 jaroj en ofico, kaj en la antaŭbalotoj li eĉ venkis iamajn guberniestrojn, inkluzive de Dennis J. Roberts kaj J. Howard McGrath. Pell gajnis la elekton kiel la Demokrata kandidato aŭtune de 1960 kaj ekoficis la 3-an de januaro 1961. Li daŭre servis en la Senato dum 36 jaroj, servante ses oficperiodojn kaj emeritiĝante nur la 3-an de januaro 1997, pro aĝo. Pell tiel estis la plej longtempe servanta senatano de Rod-Insulo. De 1987 ĝis 1995, li estis prezidanto de la Komitato pri Eksterlandaj Rilatoj de la Usona Senato. 

La Pell-Stipendio, leĝo kreita en 1973 por plibonigi la aliron al universitato por malriĉaj studentoj, estis nomita laŭ Pell.  Li ankaŭ estis instrumenta por la kreado de la National Endowment for the Arts (Nacia Fonduso por la Artoj) kaj la National Endowment for the Humanities (Nacia Fonduso por la Homecoj).

 Referencoj 

 Eksteraj ligiloj 

 Claiborne Pell ĉe Kongresa Biografia Adresaro

Kategorio:Anglodevenaj usonanoj
Kategorio:Usonaj diplomatoj
Kategorio:Usonaj politikistoj